Odense Adresse-Contoirs Efterretninger, 1829-09-28
Freds=Underhandlingerne udgjøre Hoved=Emnet i Dagens Politik, uden at forøvrige noget Authentisk endnu kan siges om deres egentlige Fremgang; thi af vigtige Meddelelser, hvormed Nyhedskræmmerne ligesom kappes om at komme først til Torv, haves meer end Nok; men betragtede nærmere, ere de oftest løse Gisninger, som det ikke lønner eller sømmer sig for den sanddrue Fortæller at forplante videre. J nogle tydske Aviser findes saaledes Beretninger og Fredens Slutning og Vilkaar; men baade det Ene og det Andet fattes al officiel Karakteer. Sikkert kan Man stole paa, at den hæderkronede russiske Armee denne Gang ikke lader sig inddysse af Omsvøb og Diplomatiken formaaer ikke meere at afværge en Katastrofe, som tilhører Historien. Medens Privatbreve fra Wien lade en Vaabenstilstand, (efter Sigende paa 10 Dage) være sluttet den 30 August i Leiren for Konstantinopel, imellem den russiske Feldtherre og tyrkiske Reis-Effendi, under engelsk fransk og østerrigsk Mægling, melder den østerrigske Jagttager blot: at Konferentserne imellem de Befuldmægtigede fra begge Sider ere aabnede den 1 Septbr., efter den russiske Grev v. Pahlens Ankomst fra Burgas til Adrianopel, og Man tvivlede ikke om, at Fredspræliminarierne jo snart ville være sluttede." Det samme ventede Man i London efter de sidste Depescher fra Hr. Gordon, med Tilføiende, at General Muffling skal have givet Reis=Effendi den skriftlige Erklæring, at Preussen indestaaer Porten for dens Jntegritet (?), naar den strax oprigtig vilde begynde Underhandlingerne paa den af de 3 store Magter bestemte Grundvold. Den preussiske Major v. Küster, som er i Mufflings Følge, var ogsaa indtruffet til det russiske Hovedqvarteer i Adrianopel den 27 August, Dagen før de to tyrkiske Befuldmægtigede. Disse havde den engelske Skibs=Lieutenant Griffiths selv overført paa Sluppen Riffeman fra Konstantinopel til Rodost, og ledsaget dem til Adrianopel, hvorfra han med bemeldte v. Küster den 31 August vendte tilbage til Konstantinopel, Da Generalerne Pahlen og Orlow skulle være dem for overlegne, have de endnu faaet fire andre tyrkiske Underhandler til Hjelp. General Muffling stod den 5 Septbr. i Begrelmed at tiltræde sin Tilbagereise fra Konstantinopel. Som et mageløst Beviis paa den Udmærkelse han nød, anføres, at Sultanen, for blot at see ham, skal have givet ham en Privat=Audients. Hovedstaden nød den 5 Septbr. den fuldkomneste Rolighed, dog først efterat det var lykkedes at qvæle en Opstand af Jamtskarernes Tilhængere i Fødselen ved det tyrkiske Radikal Middel, Henrettelse i Masse. Fra den 19 August steeg Utilfredsheden med hvert Skridt, som Fienden nærmede sig Hovedstaden, og den 24 blev Forvirringen, almindelig, indtil 500 af Rolighedsforstyrrerne, hvoriblandt Kommandanten for Slottene ved Bosphorus, Hamid=Agga- og flere af Rigets Stormænd, vare halshuggede og adskillige Kaffehuse, hvor de havde deres Sammenkomster, gjøre lige med Jorden. Dog saae Sultanen sig tillige nødsaget, at give efter for Omstændighederne og opfylde Folkets yttrede Fredsønske, hvorpaa det var, Man tog sin Tilflugt til General v. Müffling. Til Beviis paa sin Fredsommelighed har Porten løsladt flere anholdte russiske Kjøbmænd og samtlige Krigsfanger.